長樂寺 (名古屋市)

長樂寺（日文：ちょうらくじ）係喺愛知縣名古屋市南區嘅曹洞宗佛寺，山號係稲荷山。 歷史 根據寺傳，喺弘仁12年（821年），空海巡禮拜訪嘅時候發夢見到嘅啟示，喺呼續河濱隔籬起咗七堂伽藍。據講呢度安放咗「鎮守清水叱枳眞天」，命名為真言宗戶部道場寬藏寺。 之後，佛寺雖然曾經有一山十二坊嘅規模，但係慢慢寺勢衰退。喺文明年間（1470年左右）由義山禪師再興，永正5年（1508年）由今川氏重建諸。佛寺亦都成為曹洞宗嘅佛寺，由明谷禪師將寺號改為長樂寺。 相傳喺慶長8年（1603年），清洲刧主松平忠吉曾經喺境內祭祀素盞鳴尊嘅祠內祈求病情康復而且得償所願，喺慶長11年將呢間祠東移成為富部神社，又起咗書院、客殿等等嘅建築物。 境内有一個遺留戰國時代織田同今川兩家國境線嘅山谷。 山號係因為境内一角祭祀稻荷神而安放了清水稻荷，顯示神佛習合。另外，因有導盲犬薩普嘅墓，近年亦都出名寵物供養。 相集 交通 名鐵名古屋本線 - 櫻站 徒步5分鐘 名古屋市地下鐵櫻通線 - 櫻本町車站徒步10分鐘 參考資料 出面網頁 長楽寺動物霊园 （页面存档备份，存于）